CELEX: 62011TN0663
Language: sk
Date: 2011-12-27 00:00:00
Title: Vec T-663/11: Žaloba podaná 27. decembra 2011 — Spa Monopole/ÚHVT — Royal Mediterranea (THAI SPA)

3.3.2012   
            
            
               SK
            
            
               Úradný vestník Európskej únie
            
            
               C 65/16
            
         Žaloba podaná 27. decembra 2011 — Spa Monopole/ÚHVT — Royal Mediterranea (THAI SPA)
   (Vec T-663/11)
   2012/C 65/30
   Jazyk, v ktorom bola podaná žaloba: francúzština
   
      Účastníci konania
   
   
      Žalobkyňa: Spa Monopole, compagnie fermière de Spa SA/NV (Spa, Belgicko) (v zastúpení: L. De Brouwer, E. Cornu a E. De Gryse, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Royal Mediterranea, SA (Madrid, Španielsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 20. októbra 2011 vo veci R 1238/2010-4,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: Royal Mediterranea, SA.
   
      Prihlasovaná ochranná známka Spoločenstva: obrazová ochranná známka obsahujúca slovný prvok „THAI SPA“ pre výrobky a služby zaradené do tried 16, 41 a 43.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: zápisy slovných ochranných známok „SPA“ a „Les Thermes de Spa“ v Beneluxe pre výrobky a služby tried 32 a 42 (teraz trieda 44).
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: Zamietnutie odvolania.
   
      Dôvody žaloby: porušenie článku 8 ods. 1 nariadenia č. 207/2009, keďže odvolací senát neuznal podobnosť medzi „službami súvisiacimi s poskytovaním jedla a nápojov (stravovanie)“ triedy 43 prihlasovanej ochrannej známky a „minerálnymi a sýtenými vodami a inými nealkoholickými nápojmi; ovocnými nápojmi a šťavami; sirupmi a inými prípravkami na výrobu nápojov“ slovnej ochrannej známky „SPA“ zapísanej v Beneluxe; porušenie článku 8 ods. 5 uvedeného nariadenia č. 207/2009, keďže štvrtý odvolací senát neuznal existenciu „spojitosti“ medzi ochrannými známkami „SPA“ triedy 32 a „THAI SPA“ triedy 43; a porušenie práv na obranu a článku 75 uvedeného nariadenia č. 207/2009.